ОБЩИНСКА ИЗБИРАТЕЛНА КОМИСИЯ–ПОПОВО
гр.Попово 7800, пл.”Александър Стамболийски” № 1,тел.0608/40297,
e-mail:oik2524@cik.bg

ЗА ИЗБОРИТЕ ЗА ОБЩИНСКИ СЪВЕТНИЦИ И КМЕТОВЕ НА 29.10.2023 ГОД.
ПРОТОКОЛ № 19/04.10.2023 год.

Днес, 04.10.2023 г., в гр. Попово, се проведе заседание на Общинска избирателна комисия Попово, в състав:

ПРЕДСЕДАТЕЛ:	Галин Цанков Иванов	
ЗАМ.-ПРЕДСЕДАТЕЛ:	Дияна Орлинова Рангелова-Колева	
ЗАМ.-ПРЕДСЕДАТЕЛ:	Елиз Юсеинова Енверова	
ЗАМ.-ПРЕДСЕДАТЕЛ:	Данчо Колев Николаев	
СЕКРЕТАР:	Надя Георгиева Тодорова-Антонова	
 ЧЛЕНОВЕ:	Пеньо Христов Димитров	
 	Ивета Атанасова Иванова	
 	Силвия Пеева Стоянова	
 	Таня Иванова Михова	
 	Елена Валентинова Цанева	
 	Димитър Добрев Ковачев	

Заседанието започна в 16.30 ч., при наличие на законоустановения кворум, в присъствието на 11 члена на комисията.

Присъстват: Галин Цанков Иванов, Дияна Орлинова Рангелова-Колева, Данчо Колев Николаев, Елиз Юсеинова Енверова Надя Георгиева Тодорова-Антонова, Пеньо Христов Димитров, Ивета Атанасова Иванова, Силвия Пеева Стоянова, Таня Иванова Михова, Елена Валентинова Цанева, Димитър Добрев Ковачев.

Отсъстват: няма

Галин Цанков: Откривам заседанието на ОИК Попово. Предлагам на Вашето внимание  следнит проекта на дневен ред:
1. Подадена жалба с вх. № 1-ЖС на ОИК от 03.10.2023г. от Драгомир Петров председател на ПП ГЕРБ, относно поставени агитационни материали на нерегламентирани за това места. 
2. Промени в състави на СИК в община Попово за участие в изборите за общински съветници и кметове в община Попово на 29 октомври 2023 г. 
Има ли други предложения. Щом няма, нека пристъпим към гласуване:
Гласували „ЗА“- /11/.

Гласували „ПРОТИВ“ -  няма.

По първа точка от дневния ред: 
РЕШЕНИЕ
№ 86
Попово
04.10.2023г.

ОТНОСНО: Подадена жалба с вх. № 1-ЖС на ОИК от 03.10.2023г. от Драгомир Петров председател на ПП ГЕРБ, относно поставени агитационни материали на нерегламентирани за това места. 
В Общинска избирателна комисия Попово е постъпила жалба от Драгомир Петров, председател на ПП ГЕРБ, заведена под № 1 от 03.10.2023 год.  в регистъра на жалбите и сигналите. 
В жалбата са изложени твърдения, че на 03.10.2023 год. гр. Попово е осъмнало с плакати на кандидата за кмет на община Попово д-р Веселинов, които били поставени  на нерегламентирани за това места, а именно: „Под спирката на Градската градина, посока гр. Търговище, между улица „Болнична“ и квартал „Младост“, ул. „29-ти юни“, ЦДГ „Слънце“, Летен театър, ул. „Дряновска“.  
След депозиране на сигнала, Общинска избирателна комисия Попово извърши проверка при която констатира следното: Изпратените представители на ОИК-Елиз Енверова, Елена Цанева и Димитър Ковачев, констатираха, че действително на посочените в жалбата места има разлепени предизборни материали тип „плакати“ на кандидата за кмет-д-р Людмил Веселинов от коалиция „Граждани за общината“. Плакатите са залепени на 3 броя дървета под спирката на Градската градина в посока към гр. Търговище. Между ул. „Болнична“ и квартал „Младост“  на врата на трафопост и на електроразпределително табло в близост до трафопоста. На ул. „29-ти юни“ на  3 броя елктроразпределителни табла до светофарната уредба. До ЦДГ „Слънце“ на  2 броя електроразпределителни табла. На летен театър: на металните заградителни платна и на ул. „Дряновска“ на 3 броя електроразпределителни табла. За извършената проверка е съставен констативен протокол.
Съгласно чл.183, ал.3 от ИК Агитационните материали се поставят на определени от кмета места, а на сгради,огради и витрини - с разрешение на собственика или управителя на имот.
Със заповед З-23-674/26.09.2023 год. на кмета на община Попово е определил местата за поставяне на агитационни материали, като местата на които са разположени посочените по-горе агитационни материали не са сред определените.
Разполагането на агитационни материали извън определение места по реда на чл.183, ал.3 от ИК е нарушение по смисъла на чл.495 от ИК.
 Премахването и изземването на агитационни материали, поставени в нарушения на Изборния кодекс следва да бъде извършено  от кмета на общината по решение на общинската избирателна комисия, а при необходимост и със съдействието на органите на МВР.
С оглед горното, както и на осн.чл.87 ал.1, т.1, т .22, чл.183, ал.3 от ИК, Общинска избирателна комисия Попово,

Р Е Ш И :
На основание чл.186, ал.1 от ИК разпорежда на кмета на община Попово, да извърши необходимите действия за премахване агитационните материали поставени в нарушение на Заповед № З-23-674/26.09.2023 год.  на кмета на община Попово.

Решението може да се оспори в тридневен срок от обявяването му пред ЦИК по реда на чл.88 Изборния кодекс.

Гласували „ЗА“- Галин Цанков Иванов, Дияна Орлинова Рангелова-Колева, Данчо Колев Николаев, Елиз Юсеинова Енверова Надя Георгиева Тодорова-Антонова, Пеньо Христов Димитров, Ивета Атанасова Иванова, Силвия Пеева Стоянова, Таня Иванова Михова, Елена Валентинова Цанева, Димитър Добрев Ковачев. /11/

Гласували „ПРОТИВ“ -  няма.

С 11 гласа „ЗА“ и 0 гласа“ПРОТИВ“, ОИК Попово, РЕШЕНИЕТО Е ПРИЕТО. 

По втора точка от дневния ред:

РЕШЕНИЕ
№ 87
Попово
04.10.2023г.

ОТНОСНО: промени в състави на СИК в община Попово за участие в изборите за общински съветници и кметове в община Попово на 29 октомври 2023 г.

Постъпило е заявление с вх.№ 40/04.10.2023 г. на ОИК Попово, подписано от  упълномощен представител на ПП „ВЪЗРАЖДАНЕ“ за извършване на промени в състави на секционни избирателни комисии на територията на община Попово.
Към заявлението е приложен списък на хартиен носител  с исканите промени. Списъкът с промените е изпратен и на имейл адреса на ОИК в  Еxcel формат.

Поради това и на основание чл. 87, ал. 1, т. 5 и т. 6 и чл. 89 от ИК, Общинска избирателна комисия– Попово

РЕШИ:
ДОПУСКА промяна в поименния състав на СИК на територията на Община Попово от квотата на ПП „ВЪЗРАЖДАНЕ“, съгласно представеното предложение както следва:

	А. На мястото на:		
СИК №	Длъжност	Име, презиме и фамилия	Партия Коалиция	
28-24-00-037	член	Диянка Добрева Иванова	ПП ВЪЗРАЖДАНЕ	

	Б. Да се назначи:		
СИК №	Длъжност	Име, презиме и фамилия	Партия Коалиция	
28-24-00-037	член	Невена Добровестова Камбурова	ПП ВЪЗРАЖДАНЕ	

ИЗДАВА удостоверения на назначените членове на СИК.

Решението може да се оспори в тридневен срок от обявяването му пред ЦИК по реда на чл.88 Изборния кодекс.

Гласували „ЗА“- Галин Цанков Иванов, Дияна Орлинова Рангелова-Колева, Данчо Колев Николаев, Елиз Юсеинова Енверова Надя Георгиева Тодорова-Антонова, Пеньо Христов Димитров, Ивета Атанасова Иванова, Силвия Пеева Стоянова, Таня Иванова Михова, Елена Валентинова Цанева, Димитър Добрев Ковачев. /11/

Гласували „ПРОТИВ“ -  няма.

С 11 гласа „ЗА“ и 0 гласа“ПРОТИВ“, ОИК Попово, РЕШЕНИЕТО Е ПРИЕТО. 

Галин Цанков: Колеги, имате ли други предложения и въпроси. Щом няма такива, закривам заседанието.

Заседанието на комисията приключи в 17.10 часа 

ПРЕДСЕДАТЕЛ:      
Галин Цанков

 СЕКРЕТАР:
   Надя Георгиева